एक्वा थेरेपी, स्विमिंग और टेबल टेनिस खेलकर रिकवरी कर रहे; दिसंबर में हुआ था एक्सीडेंट
rishabh pant faster recovery than expectedBCCI का मेडिकल स्टॉफ इस समय स्टार विकेटकीपर बल्लेबाज ऋषभ पंत को जल्द से जल्द फिट करने में जुटा हुआ है। बेंगलुरु स्थित नेशनल क्रिकेट अकादमी के रिहैब सेंटर में फिजियो और मेडिकल स्टॉप की एक टीम पंत को फिट कराने की कोशिश में जुटी
BCCI का मेडिकल स्टाफ इस समय स्टार विकेटकीपर बल्लेबाज ऋषभ पंत को जल्द से जल्द फिट करने में जुटा हुआ है। बोर्ड ने बेंगलुरु स्थित नेशनल क्रिकेट अकादमी में रिहैब कर रहे पंत की फास्ट रिकवरी के लिए दो फिजियो भी अपॉइंट किए हैं। सेंटर में फिजियो और मेडिकल स्टाफ की टीम पंत की फिटनेस पर लगातार नजर रख रही है।
पंत भी खुद को जल्दी फिट करने के लिए रिहैब सेंटर में एक्वा थेरेपी की मदद ले रहे हैं। वे थोड़ी बहुत स्विमिंग भी कर रहे हैं और टेबल टेनिस भी खेल रहे हैं। बताया जा रहा है कि बोर्ड के सामने पंत को अक्टूबर-नवंबर में होने जा रहे वर्ल्ड कप से पहले पूरी तरह फिट करने का टारगेट है। बोर्ड के अधिकारी और मेडिकल स्टाफ पंत की फास्ट रिकवरी से हैरान है। एक दिन पहले ऋषभ ने सोशल मीडिया अकाउंट में वीडियो पोस्ट किया था, जिसमें वे बिना किसी सहारे के सीढ़ियां चढ़ते नजर आए थे।
इस वीडियो को देखकर भारतीय क्रिकेट फैंस भी खुश हैं और पंत को जल्द से जल्द मैदान पर वापसी करते देखना चाहते हैं। पंत के अलावा तेज गेंदबाज जसप्रीत बुमराह, श्रेयस अय्यर और केएल राहुल NCA बेंगलुरु में रिहैब से गुजर रहे हैं।
NCA से जुड़े एक सूत्र ने भास्कर से कहा-
'पंत और अय्यर तेजी से रिकवर कर रहे हैं, मुझे इन दोनों बल्लेबाजों की इतनी तेज रिकवरी की उम्मीद नहीं थी, खासकर पंत की। इन्हें देखकर ऐसा लगता है कि ये दोनों जल्द ही मैदान पर वापसी करेंगे। जहां तक वर्ल्ड कप की बात है तो हमें पॉजिटिव सोच के साथ आगे बढ़ना चाहिए।'
फोटोज में देखिए पंत की फिटनेस रिकवरी...
दिसंबर 2022 में खेला था आखिरी मुकाबला
पंत ने आखिरी मुकाबला दिसंबर 2022 में बांग्लादेश के खिलाफ खेला था। मैदान से दूर रहना पंत के लिए एक बड़ी निराशा रही है, हालांकि वे खुद को व्यस्त और सकारात्मक बनाए हुए हैं। अब ग्राफिक्स में जानिए पंत के एक्सीडेंट के बाद कब-क्या हुआ...
कार एक्सीडेंट में चोटिल हुए थे पंत 
ऋषभ पंत पिछले साल दिसंबर के अंत में देहरादून में एक कार हादसे में चोटिल हो गए थे। वे अपनी मां को सरप्राइज देने के लिए दिल्ली से देहरादून जा रहे थे।
एशिया कप से बुमराह-अय्यर की वापसी संभव
हालिया अपडेट के अनुसार, तेज गेंदबाज जसप्रीत बुमराह और श्रेयस अय्यर भी बेहतर रिकवरी कर रहे हैं। दोनों एशिया कप से ग्राउंड पर वापसी कर सकते हैं। दोनों ने कुछ महीने पहले बैक सर्जरी कराई थी। जिसके कारण दोनों को IPL और WTC फाइनल छोड़ना पड़ा था। बुमराह एशिया कप 2022 और अय्यर बॉर्डर-गावस्कर ट्रॉफी के आखिरी मुकाबले में चोटिल होकर बाहर हुए थे।